Lucas gee Disney-miljoene weg | Nuus24
Bubka jr. ernstig beseer ná hy drie verdiepings val
Los Angeles – Die rolprentvervaardiger George Lucas sal die meeste van die $4 miljard (sowat R350 miljard) wat hy met die verkoop van sy Star Wars-sakeryk gemaak het, aan onderwys skenk.Die vermaakreus Disney het Lucas se vervaardigingsmaatskappy by hom gekoop. “George Lucas het sy voorneme uitgespreek om die meerderheid van sy opbrengs uit die ooreenkoms aan liefdadighed te skenk,” het ‘n woordvoerder aan The Hollywood Reporter gesê.“Vir 41 jaar is die meerderheid van my tyd en geld aan Lucasfilm Ltd spandeer. Soos ek ‘n nuwe hoofstuk in my lewe begin is dit bevredigend dat ek die geleentheid het om meer tyd en geld aan liefdadigheid te spandeer,” het Lucas in ‘n verklaring gesê.Dis nog nie duidelik watter liefdadigheidsorganisasie hy gekies het nie, maar bronne berig die Edutopia-stigting sal die meeste van die geld ontvang. Edutopia is deel van die George Lucas-onderwysstigting, het E! Online berig.Lucas het in ‘n onderhoud in 2010 gesê dat hy die meerderheid van sy inkomste wil spandeer om onderwys te verbeter. "Dit is belangrik vir die oorlewing van die mensdom. Ons moet beplan vir ons gesamentlike toekoms en die eerste stap begin met die sosiale, emosionele en intellektuele gereedskap wat ons vir ons kinders gee,” het Lucas gesê.– Volg Nuus24 op Twitter Lees meer oor: george lucas | bekendes VOLGENDE OP NUUS24X